Hindi News

Local

Rajasthan

Jaipur

Step Father Beaten Four year old Innocent With Iron Pipe

चार साल की मासूम को सौतेले पिता ने लोहे के पाइप से पीटा, गंभीर रूप से घायल

एक वर्ष पहले



कॉपी लिंक

बुखार में ने बिस्तर गीला कर दिया था, इसी बात पर पीटा, आईसीयू में भर्ती

मासूम के शरीर पर जगह-जगह चोटों के निशान, सांस लेने में भी दिक्कत

जयपुर. शारदीय नवरात्रि में घर-घर में देवियों की पूजा हो रही है। लोग कन्या पूजन व भोज करवा रहे है। इधर आदर्शनगर इलाके में एक पिता ने अपनी चार साल की बच्ची को लोहे के पाइप से मारा है। गंभीर रूप से घायल मासूम को मां नजदीक के अस्पताल लेकर गई, जहां से उसे जेकेलॉन में रैफर कर दिया गया।



मासूम रिया (4) जेकेलॉन हॉस्पिटल के आईसीयू में एडमिट है। इस संबंध में घायल बच्ची की मां टूम्पादास ने मोतीडूंगरी थाना में पिता किशनदास के खिलाफ रिपोर्ट दर्ज करवाई है। बिस्तर पर शौच करने की बात पर आरोपी किशन दास (24) ने बच्ची को लोहे के पाइप से मारा है। आरोपी परिवार सहित भौमिया जी की छतरी, आदर्शनगर में रहता है और मजदूरी का काम करता है। वो यहां किराये से रहते है।



चोटों के कई निशान, सांस में दिक्कत, खून चढ़ाया

घायल बच्ची का हॉस्पिटल में इलाज में चल रहा है। आराेपी को पहले शांतिभंग में गिरफ्तार कर चुके है। दर्ज मामले में कार्रवाई की जा रही है। पीड़िता ने पुलिस को बताया कि 27 सितंबर को बिस्तर पर शौच करने पर किशन दास ने बच्ची से मारपीट की है। तबीयत खराब होने पर बच्ची (रिया) को भौमिया जी की छतरी स्थित शर्मा हॉस्पिटल लेकर गए। जहां से उसे जेकेलॉन हॉस्पिटल रैफर कर दिया गया।



अभी रिया आईसीयू वार्ड में एडमिट है। जेकेलॉन हॉस्पिटल के अधीक्षक अशोक गुप्ता ने बताया कि मासूम के शरीर पर जगह-जगह चोटों के निशान है। इस कारण उसे सांस लेने में प्रोब्लम हो रही थी। उसके खून भी चढ़ाया गया है। आईसीयू वार्ड में उसका इलाज चल रहा है।